text:
Cumhaichean
Fàilte don làraich-lìn aig Stòrlann Nàiseanta na Gàidhlig (Stòrlann). Ma leanas tu ort a’ sealltainn air an làraich-lìn agus ga cleachdadh tha thu ag aontachadh gun cùm thu ri agus gum bi thu air do cheangal le na cumhaichean cleachdaidh a leanas, a tha, cuide ri ar poileasaidh prìobhaideachd, a’ riaghladh dàimh Stòrlann riut an co-cheangal ris an làraich-lìn seo.
Dlighe Seilbh Inntleachdail
Mura canar an caochladh, tha dlighe seilbh inntleachdail san làraich-lìn agus stuthan air an làraich-lìn aig Stòrlann no ar luchd-aonaid. Le ùmhlachd don cheadachd gu h-ìseal, tha na dlighean seilbh inntleachdail sin uile glèidhte.
Bu chòir fios a bhith agad air seo mun fhiosrachadh againn
Tha Stòrlann a’ ruith na làraich-lìn seo mar mhodhalachd dhaibhsan a thaghas a dhol a-steach innte. Tha am fiosrachadh a th’ air a thaisbeanadh an seo airson fiosrachadh a-mhàin. Tha Stòrlann a’ toirt cead do luchd-cleachdaidh tadhal air an làraich agus fiosrachadh, sgrìobhainnean agus stuthan bhon làraich a luchdachadh a-nuas, a chopaigeadh agus a chlò-bhualadh airson feum pearsanta, neo-mhalairteach no oideachail. Tha seo gun chead sam bith an ath-reic no ath-riarachadh air neo obraichean a’ buntainn dhaibh a chur ri chèile no a chruthachadh, le ùmhlachd do na cumhaichean gu h-ìseal, agus cuideachd le ùmhlachd do bhacaidhean nas mionaidiche a bhuineas ‘s dòcha ri stuth sònraichte am broinn na làraich seo.
Tha am fiosrachadh againn air a thoirt seachad an asgaidh agus tha e airson cuideachadh a thoirt do shreath mhòr de luchd-cleachdaidh a’ gabhail a-steach thidsearan agus clann-sgoile, luchd-ionnsachaidh inbheach, buidhnean foghlaim, teaghlaichean le clann ann am foghlam tro mheadhan na Gàidhlig, agus luchd-cleachdaidh coitcheann bho Alba is àitean eile.
Air sgàth ’s gu bheil iad coitcheann nan gnè chan urrainnear na stuthan a mheas iomlan. Mura canar an caochladh gu soilleir, tha na briathran clàraichte agus mìneachaidhean agus co-dhùnaidhean a tha air an cur an cèill air an làraich-lìn seo le luchd-obrach agus co-chomhairlichean eadar-dhealaichte Stòrlainn a dh’ullaich an obair. Chan urrainn dhuinn dhol an urras gu bheil am fiosrachadh a’ freagairt air suidheachadh sònraichte an nì a tha thu a’ sireadh.
A dh’aindeoin ar uile dhìchill faodaidh cuid dhen fhiosrachadh a bhith sean. Mar sin tha thu ag aithneachadh gum faod mearachdan a bhith ann am fiosrachadh agus stuthan mar seo agus tha sinn a dh’aon ghnothach a’ cumail às buailteachd airson leithid a mhearachdan dhan làn-ìre a tha ceadaichte fon lagh. Bidh an t-uallach ort fhèin airson cuideam sam bith a chuireas tu air an fhiosrachadh againne no air ceanglaichean ri làraich-lìn eile.
Na rudan nach fhaod thu a dhèanamh
Chan fhaod thu:
- stuth bhon làraich-lìn seo ath-fhoillseachadh ach airson adhbharan mar gu h-àrd
- stuth air an làraich-lìn a reic, a thoirt air mhàl no fho-cheadachadh air dhòigh eile
- mac-samhail, lethbhreac no copaidh a dhèanamh de stuth air an làraich-lìn no a chleachdadh air dhòigh eile airson adhbhar malairteach
- stuth sam bith air an làraich-lìn a dheasachadh no atharrachadh air dhòigh eile
- stuth bhon làraich-lìn seo ath-riarachadh ach an stuth a tha gu sònraichte agus a dh’aon ghnothach airson ath-riarachad
Bu chòir fios a bhith agad air seo a thaobh làraich eile ris am bi sinn a’ ceangal
Bheir ceangalan thu gu làraich-lìn eile. Ged a bhios sinn gu cunbhalach a’ toirt sùil orra chan eil iad fo ar smachd. Chan eil na tha air làrach-lìn ceangailte sam bith an urra rinne agus chan urrainn dhuinn uallach a ghabhail airson buil a thig ma chleachdas tu fiosrachadh no seirbheisean air làraich-lìn cheangailte. Chan urrainn dhuinn dhol an urras gun obraich na ceangalan sin fad na tìde.
Chan eil ar làrach-lìn a’ cur aonta ri no a’ taobhadh ri bathar malairteach sònraichte no gnìomhachas sam bith. Chan eil ceangal ri làrach-lìn treas pàrtaidh a’ ciallachadh aonta; dèan fhèin breithneachadh co-dhiù a bheil am fiosrachadh no an t-seirbheis air an làraich-lìn sin a’ freagairt air d’ fheumalachdan. Mura h-eil ceangal ri làrach-lin, chan eil seo a’ ciallachadh gu bheil i neo-iomchaidh. Tha ath-sgrùdadh air a dhèanamh gu cunbhalach air na làraich-lìn cheangailte ann an solas cleachdadh agus fios air ais bho luchd-cleachdaidh.
Dìon bho bhìorasan
Bidh sinn a’ dèanamh gach oidhirp na làraich-lìn againn fheuchainn agus a dhearbhadh rè na h-ùine a tha sinn gan cur ri chèile. Ach, mholamaid dhut prògram an aghaidh bhìorasan a ruith air rud sam bith a luchdaicheas tu a-nuas bhon Eadar-lìon. Chan eil sinn a’ gabhail ri buailteachd sam bith airson milleadh sam bith air do shiostam coimpiutair, no call dàta air sgàth a bhith a’ cleachdadh na làraich-lìn seo air neo a tha ag èirigh à bhith a’ cleachdadh na làraich-lìn seo.
Lagh freagarrach
Tha an làrach-lìn seo agus a bhith ga cleachdadh air an riaghladh le Lagh na h-Alba agus bidh uachdranas a-mhàin aig Cùirtean na h-Alba air connspaidean sam bith co-cheangailte ri ar làraich-lìn.
Mion-fhiosrachadh
Seo ainm slàn na companaidh againn:
Stòrlann Nàiseanta na Gàidhlig (The National Gaelic Educational Resource Agency)
Seo an seòladh againn:
11/12 Acarsaid, Cidhe Sràid Chrombail, Seòrnbhagh, Eilean Leòdhais HS1 2DF
Cuir brath thugainn an seo:
Fòn: 01851 700880 Facs: 01852 700870 post-d: oifis@storlann.co.uk
Tha a’ chompanaidh clàraichte an Alba – SC 190298


c: text/html

text:
1937
MCMXXXVII
Tachartasan[deasaich | deasaich an tùs]
- Bhuannaich Roger Martin du Gard an Duais Nobel ann an Litreachas.
- Cur às do Thràilleachd ann am Bachrain.
Breithean[deasaich | deasaich an tùs]
- 20 an Gearran - Robert Huber, ann am München. Ceimigear às A'Ghearmailt.
- 21 an Giblean - Jim MacGilleEathain, ann an Taigh na h-Uiseig. Cluicheadair ball-coise à Alba.
- 18 an t-Iuchar - Roald Hoffmann, ann an Złoczów. Ceimigear às na Stàitean Aonaichte.
- 18 an t-Iuchar - Hunter S. Thompson, ann an Lewisville (Kentucky). Sgrìobhadair agus fear-aithris às na Stàitean Aonaichte.
- 8 an Lùnasdal - Dustin Hoffman, ann an Los Angeles. Actair às na Stàitean Aonaichte.
- 21 an Lùnasdal - Dòmhnall Mac an Deòir, ann an Glaschu. Fear-poileataigs à Alba.
- 15 an t-Sultain - Robert Lucas, ann an Yakima (Washington). Eaconamaiche às na Stàitean Aonaichte.
- 31 an Dùbhlachd - Avram Hershko, ann an Karcag. Bith-eòlaiche à Iosrael.
- Ceana Chaimbeul, anns an Eilean Sgitheanach. Seinneadair Gàidhlig.
Bàsan[deasaich | deasaich an tùs]
- 18 an Gearran - Enrique Olaya Herrera, san Roimh. Fear-poileataigs à Coloimbia.
- 29 an Giblean - Wallace Carothers, ann am Philadelphia. Ceimigear às na Stàitean Aonaichte.
- 6 an t-Iuchar - Carlos E. Restrepo Restrepo, ann am Medellín. Fear-poileataigs à Coloimbia.
- 19 an Dàmhair - Ernest Rutherford, ann an Cambridge. Nàdar-fheallsanaiche à Sealainn Nuadh.
- 9 an t-Samhain - Ramsaigh MacDhòmhnaill, aig muir. Fear-poileataigs à Alba.

robotstxt: allowed

filter: keep


text:
Washington, D.C.
Airson aistean eile faic Washington
'S e prìomh-bhaile nan Stàitean Aonaichte a th' ann an Washinton, D.C. Chaidh Washington D.C. a stèidheachadh a dh'aona gnothach gu bhith na phrìomh bhaile. Tha na litrichean D.C. a' seasamh airson District of Columbia. Tha sin a' ciallachadh gur e siorrachd àraidh an Riaghaltais Fheadarail 's chan e stàite a th' ann an District of Columbia. Tha na trì roinnean an riaghaltais, an Riaghaltas fhèin, na cùirtean, agus a' Còmhdhail, stèidhte ann an Washington, D.C. Tha 601,723 duine a' fuireach an seo.[1]
Susbaint
Eachdraidh[deasaich | deasaich an tùs]
Chaidh an District of Columbia stèidheachadh fo Bhun-reachd nan Stàitean Aonaichte ann an 1790. Chaidh e a roinneadh bho Virginia agus Maryland. An toiseach 's e dùthaich cheàrnagach a bh' ann an District of Columbia le 10 mìle air gach taobh, rud a rinn 100 mìle cheàrnagach air fad a bh' air gach taobh na h-aithne Patomac. Ann an 1847, chaidh am pàirt a bhuineadh do Virginia bho thùs a thoirt air ais do Virginia. Mar sin, tha an District of Columbia gu lèir air an taobh a tuath na h-aithne Patomac.
Chan eil an District of Columbia na stàite mar Virginia neo Maryland agus air sgàth sin, chan eil an District air a riochdachadh anns an t-Seanaid neo anns an Taigh nan Riochdairean. Agus cha do ghabh an District pàirt anns na iomairtean-taigh a' cheann-suidhe gu ruige 1961 nuair a chaidh an 23mh atharrachadh a' Bun-reachd a chuir an sàs. Bho sin a-mach, tha còir aig an Distric of Columbia pàirt a ghabhail annta le tha trì bhòtaidhean aice.
Daoine Ainmeil[deasaich | deasaich an tùs]
Bailtean Co-cheangailte[deasaich | deasaich an tùs]
Cruinn-eòlas[deasaich | deasaich an tùs]
Tha na Channeled scablands, roinn gheo-eòlach inntinneach, suidhichte ann an Washington, D.C.
Ceanglaichean A-mach[deasaich | deasaich an tùs]
Iomraidhean[deasaich | deasaich an tùs]
Alabama • Alasca • Arizona • Arkansas • Calafòrnia • Carolina a Deas • Carolina a Tuath • Colorado • Connecticut • Dakota a Deas • Dakota a Tuath • Delaware • Eabhraig Nuadh • Florida • Hampshire Nuadh • Hawaii • Idaho • Illinois • Indiana • Iowa • Jersey Nuadh • Kansas • Kentucky • Louisiana • Meagsago Nuadh • Maine • Maryland • Massachusetts • Michigan • Minnesota • Mississippi • Missouri • Montana • Nebraska • Nevada • Ohio • Oklahoma • Oregon • Pennsylvania • Rhode Island • Seòirsia • Tennessee • Texas • Utah • Vermont • Washington • Virginia • Virginia an Iar • Wisconsin • Wyoming
+ Ceàrn: Washington, D.C. (District of Columbia)


text:
Bàislig
Is docha tha thu lorg Pàislig
Tha bàislig (basilica) na eaglais mhòr, neo eaglais àrd-easbaig. Is ann bhon Laideann a thàinig am facal Gàidhlig “bàislig” agus am facal Beurla “basilica”, agus thug na Ròmanaich e bhon Ghreugais Basiliké Stoà, a’ ciallachadh Stoa rioghail. Tha am facal fhèin ro-Chriosdaidh, agus bha bàisligean air a thogail anns a' Ghreig ann an 2 linn RC, mar togalaich poballach. San latha an diugh, feumaidh am Pàpa a ràdh cò na h-eaglaisean a tha nam bàisligean.
Tha ainm a’ bhaile Pàislig a’ tighinn bhon fhreumh seo, tro chànan Breatannach.


text:
Innis Choinnich
'S e aon de na h-Eileanan a-staigh a tha ann an Innis Choinnich (Beurla: Inch Kenneth). Tha e suidhichte air àird an iar na h-Alba, san ear air còrsa Mhuile agus air àird an earra-dheas Ulva. 'S e seo na Co-chomharran aige: 56° 26′ 30.16″ Tuath is 6° 9′ 47.41″ Iar.
Tha Innis Choinnich mu 55 heactair ceàrnagach de mheud. Tha an t-àite as àirde 49 meatair (161 troigh) os cionn na mara.
Ged a bha 13 daoine a’ fuireach anns an eilean ann am 1961, chan eil duine sam bith a’ fuireach ann an diugh. [1]
Bha an eilean aig Sir Harold Boulton, am fear a sgrìobh na faclan airson an òrain “Skye Boat Song”.
Thàinig ainm an eilean bho Naomh Cainnech of Aghaboe,[2] manach agus co-aoiseach Calum Cille. Chaidh manachainn a thogail an seo le Cainneach, tha na ballaichean briste rim fhaicinn fhathast.
Iomradh[deasaich | deasaich an tùs]
- ↑ Haswell-Smith, Hamish,(2008) The Scottish Islands, Dùn Eideann, Canongate; duilleag 96
- ↑ Iain Mac an Tailleir, "Ainmean-Àite", duilleag 64, Pàrlamaid na h-Alba
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NM 436 356


text:
20 an t-Samhain
'S e 20 an t-Samhain an 324mh latha dhen bhliadhna a rèir a' Mhìosachain Ghriogaraich (325mh ann am bliadhna-leum). Tha 41 latha air fhàgail gus deireadh na bliadhna.
Tachartasan[deasaich | deasaich an tùs]
- 1805 – Ciad dèanadas an opara Fidelio le Ludwig van Beethoven ann an Wien.
- 1947 – Phòs bana-phrionnsa Ealasaid am Leiftenant Philip Mountbatten ann an Abaid na h-Iar-mhanachainn.
Breithean[deasaich | deasaich an tùs]
- 1761 - Francesco Saverio Castiglioni, ann an Cingoli. Pàp (Pius VIII) bho 1829 gu 1830.
- 1858 - Selma Lagerlöf, ann an Sunne. Sgrìobhadair às an t-Suain.
- 1923 - Nadine Gordimer, ann an Springs. Sgrìobhadair à Afraga a Deas.
- 1940 - Arieh Warshel, ceimigear à Iosrael agus Na Stàitean Aonaichte.
Bàsan[deasaich | deasaich an tùs]
- 1945 - Francis William Aston, ann an Cambridge. Feallsanaiche à Sasainn.
- 1975 - Francisco Franco, deachdaire na Spàinne bho 1936.


text:
Blàr Boyacá
‘S e am blàr a dhearbhaich soirbheachas iomairt na neo-eisimeileachd ann an Granada Ùr agus fear dha na blàran na bu chudromaich ann an cogadh na neo-eisimeileachd ann an Aimearaga a Deas a bh' ann am Blàr Boyacá.[1] Ghabh e àite air an 7mh latha dhen Lùnasdal 1819.
Susbaint
Iomairt an aghaidh na Spàinne[deasaich | deasaich an tùs]
Chuir am "Blàr Boyacá" crìoch air iomairt dhe 77 a rinn Simón Bolívar airson Leas-Rìoghachd Ghranada Ùire a shaorachadh. Chuir ràith an uisge trom tropaigeach bacadh air a’ chogadh anns A' Bheiniseala is le sin dh’fhàg Bolívar Angostura, prìomh-bhaile na dùthcha sin aig an àm, is rinn e air na faichean mòra dhe Apure agus an uair sin chaidh e dha na faichean mòra ann an Casanare, far an do chuir e fòirne an t-Seanalair Santander ri chèile leis a chuid shaighdearan. An uair sin thug e ionnsaigh air seann tìrean na roinne Tunja. Bha Barreiro a’ feuchainn ri Bogotá a ruigsinn is feachdan an Leas-Rìgh Juan de Sámano a lorg air an rathad gu Boyacà, an dèidh Blàr Pantano de Vargas a chall.
Latha a' Bhlàir[deasaich | deasaich an tùs]
Thachair am blàr Disathairne 7 an Lùnasdal 1819. Aig deich uairean sa mhadainn dh’òrdaich Bolívar nach leigeadh na feachdan aige dha na Rìoghairean a dhol thar na drochaide air an abhainn Teatinos, far am biodh na Rìoghairean a’ coinneachadh le Samacá. ‘S e rathad mòr rìoghail a bh’ann (Spàinntis: camino real). Chaidh na Poblachdaich, leis a’ chaiptean Diego Ibarra os an cionn, sìos aig dà uair feasgar agus chuir iad iongnadh air na Rìoghairean. Aig an aon àm bha an Seanalair Santander is a chuid shaighdearan a’ sabaid an aghaidh a’ chùl-choimhead rìoghail. Anns a’ bhad dh’ aontaich a’ mhòr-chuid dhe na Feachdan rìoghail aig Barreiro airson a shabaid an aghaidh cùl-choimhead an t-Seanalair José Antonio Anzoátegui.
Bha an còmhstri eadar an dà airm anns an àirde mu thrì uairean feasgar, ach bha na Rìoghairean fo anacothrom air sàilleabh gu robh iad a’ sabaid ann an dà àite. Rinn an còrnaileir Juan José Rondón ionnsaigh làidir leis a chuid eachdraidh às na faichean is chuir iad ruaig air na Rìoghairean. Aig an aon àm, b’ urrainn dha na saighdearan à Casanare aig José María Ruiz gan chur ri chùlaibh an tùis-feadhna Rìoghail. Dh’ òrdaich Santander na buidhnean Cazadores agus Primeros de Línea leis na còrnaileirean Joaquín París Ricaurte agus Antonio Obando os an cionn, thar na drochaide. Bha làmh an uachdair a-nis aig na Reubaltaich. Ged a dh’fheuch Barreiro ri dhol am feabhas, b’ fheudar dhasan a thoirt thairis, agus mar sin thàinig an latha eachdraidheil gu ceann aig ceithir uairean feasgar.
B’ urrainn dhan Leas-Rìgh Juan de Sámano a theiche, oir dh’innis teachdaire dìomhair dhasan gun do chaill na Rìoghairean am blàr.
Na Feachdan[deasaich | deasaich an tùs]
Feachdan na Poblachd:
- Saighdearan: 2,851
- Ceannard na Feachdan: An Seanalair Simón Bolívar.
- Feachdan an Tùis-feachda: An Seanalair Francisco de Paula Santander.
- Feachdan a' Chuil-choimhead: An Seanalair José Antonio Anzoátegui.
- Ceannard nan Oifigear: An Seanalair Carlos Soublette.
- Cò às a bha iad?: ‘S ann A’ Bheiniseala agus Coloimbia a bha a’ mhòr-chuid dhuibh. bha iomadh coigreach ann cuideachd, mar Rèisimeid nam Breatannach.
- Mairbh: 13.
- Leòinte: 53.
Feachdan an Rìgh:
- Saighdearan: 2,670 (Saighdearan-coise 2,300; Eachraidh 350; Gunnaichean mòra 20).
- Treas Rèisimeid an Airm-thurais “Costa Firme”.
- Ceannard na Feachdan: An Ceannard-feachdna José María Barreiro Manjón.
- Ceannard nan Oifigear: Sebastián Díaz.
- Bha an Còrnaileir Francisco Jiménez os cionn a’ thùis-feachda
- Cò às a bha iad?: ‘S e daoine à Aimearaga Laideannach a bh’annta uile, bhon A’ Bheiniseala agus Coloimbia, le oifigearan às An Spàinn.
- Mairbh: mu 100.
- Leòinte: 150.
- Prìosanaich: 1.600.
Toradh a’ Bhlàir[deasaich | deasaich an tùs]
Rinn Blàr Boyacà an gnothach air smachd na Spàinne air a’ Ghranada Ùr, a dh’aindeoin gun robh na Rìoghairean gu math làidir fhathast ann an roinnean eile an Leas-Rìoghachd mar Santa Marta agus Pasto, far an do mhair iad corra bhliadhna. Chaill prìomh-bhaile na dùthcha dha na reubaltaich agus le sin b’ urrainn dhuibh aonadh a’ Ghranda ùr leis a’ Bheiniseala a chur air dòigh: Coloimbia Mhòr.
Bonn-Cuimhne Boyacá[deasaich | deasaich an tùs]
Chruthaich Bolívar Bonn-Cuimhne Boyacá mar chuimhne air na saighdearan a bha an sàs anns a’ bhlàr eachdraidheil sin. ‘S e Am Bonn-Cuimhne a thoir Riaghaltas Choloimbia dha na daoine, Coloimbianaich neo coigrich, a nì sàr obair airson na dùthcha.
Fèis Nàiseanta[deasaich | deasaich an tùs]
‘S e 7 an Lùnasdal fèis nàiseanta ann an Coloimbia mar chuimhne air an latha eachdraidheil ud nuair a rugadh an nàisean. A bharrachd air sin, thoir an ceann-suidhe ùr an Riaghaltas os làimhe air a’ cheann-latha sin cuideachd, ann an Lùchairt Nariño, ann am meadhan a’ bhaile Bogotá. Tachraidh sin gach uile ceithir bliadhna.
Beul-aithris[deasaich | deasaich an tùs]
Miotas a' bhalaich òg [2]
Innsidh am beul-aithris dhuinn mu dheidhinn an droch àigh a fhuair Barreiro ann an Aimearaga an oidhche ud ann am Boyacá nuair a chuir balach òg, a bha eadar 11 agus 14 bliadhna a dh’aois, an Seanalair agus an greim. Dhiùlt Pedro Pascasio Martínez an t-òr a thabhann an Seanalair dhà. Thathar ag ràdh gun do dh’ àrdachadh Simón Bolívar gu oifigear neo sàirdseant e.
Thathar ag ràdh gur e balach às a’ bhaile bheag Belén Boyacá a bh’ann Pedro Pascasio Martínez. Bha esan a’ cur cùraim air na h-eich aig Bolívar. Chaidh e a dh’ àrdachadh gu sàirdseant airson an Seanalair Barreiro a chur an greim gu curanta is chaidh gealladh a thoirt dhà gum faigheadh e 100 pesos. Cha d’fhuair e a chuid airgid a-riamh. Chaidh esan fhèin agus iomadh saighdear òg a leigeil ri taobh na h-Aibhne Mhagdalena, mus do ràinig iad Santa Fe (Bogotá an latha an-diugh).
A bharrachd air a’ mhiotas sin, tha e gu math soilleir gun do dh’ òrdaich Santander gun do chuir iad gu bàs Barreiro, a bha dìreach 26 bliadhna a dh’aois is esan na phrìosanach. ‘S e eisimpleir Cogadh chun a’ Bhàis (Spàinntis: Guerra a Muerte) a th’ann, far a mharbhadh iad gach uile Spàinnteach gun truas. Chaidh 38 oifigearan Spàinnteach eile, a thug gèill ann Boyacá, a chur gu bàs cuideachd. A dh’aindeoin sin, bha cleachdadh na cloinne mar shaighdearan toirmisgte fo na h-òrdughan armachd na Spàinne aig an àm.


text:
Kl. Ianair .i. f., l. xii. Anno Domini M.ix., alias 1010.
Cathal m. Conchobuir, ri Connacht, in penitentia moritur. Muiredhach H. Aedha rí Muscraide, Cathal m. Duib Dara ri Fer Manach, mortui sunt.
Mael Suthain H. Cerbaill, ard-shui Erenn & ri Eoganachta Locha Lein, Marcan m. Cenneitigh comarba Coluim m. Cremhthainn{folio & column H54va} & Innsi Celtra & Cille Da Lua, Muiredach m. Mochloingsi airchinnech Mucnama, in Christo dormierunt.
Aedh m. Cuinn righdomna Ailigh, Donn Cuan rí Mughdorn, occisi sunt.
Slogad la Brian co Cloenloch Sleibe Fuait coro gaibh etire Leithi Cuinn.
Aestas torrida, autumnus fructuosus.
{§H1}Scanlain H. Dungalain, princeps Duin Lethglaisi: sarugad Duin fair & a tabairt amach & a dalladh a Finnabhair la Niall m. Duibh Tuinne.
Der Bail ingin Taidhg m. Cathail mortua est.§